CELEX: 62015TN0143
Language: lt
Date: 2015-03-30 00:00:00
Title: Byla T-143/15: 2015 m. kovo 30 d. pareikštas ieškinys byloje Ispanija/Komisija

1.6.2015   
            
            
               LT
            
            
               Europos Sąjungos oficialusis leidinys
            
            
               C 178/19
            
         2015 m. kovo 30 d. pareikštas ieškinys byloje Ispanija/Komisija
   
   (Byla T-143/15)
   (2015/C 178/19)
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama Abogados del Estado M. Sampol Pucurull ir M. García-Valdecasas Dorrego
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               iš dalies panaikinti 2015 m. sausio 16 d. Komisijos įgyvendinimo sprendimą, pagal kurį tam tikros valstybių narių patirtos išlaidoms nefinansuojamos Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek tuo sprendimu nefinansuojama:
               
                           1.
                        
                        
                           2009 ir 2010 finansiniais metais Ispanijos gauta pagalba Andalūzijos autonominiam regionui, kurios bendra suma yra 3 5 86  250,48 euro plius 1 8 66  977,31 euro (atsietoji tiesioginė pagalba).
                        
                     
                           2.
                        
                        
                           2010 ir 2011 biudžetiniais metais Ispanijos Karalystės patirtos išlaidos Kastilijos ir Leono autonominiame regione, kurių bendra suma 2 1 23  619,66 euro (1  479,90 euro + 9 78  849,95 euro +  12  597,37 euro +  1  720,85 euro +  1 0 96  710,18 euro +  32  261,41 euro), dėl sąvokos „gamtinės kliūtys“ ir „agrarinės aplinkosaugos priemonės“, ir
                        
                     
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šiais pagrindais.
   
               1.
            
            
               Nustatytas vienkartinis 5 4 53  227,79 euro koregavimas (atsietoji tiesioginė pagalba) prieštarauja Komisijos reglamento (EB) Nr. 796/2004 27 straipsnio 1 daliai, Tarybos reglamento (EB) Nr. 1290/2005 31 straipsniui ir Reglamento (ES) Nr. 1306/2013 3 ir 52 straipsniams dėl toliau nurodytų dviejų priežasčių:
               
                           —
                        
                        
                           Komisija klaidingai aiškina Reglamento (EB) Nr. 796/2004 27 straipsnį, nes aplinkybė, kad atrankos atsitiktine tvarka rezultatai už 2008 ir 2009 m. buvo blogesni, nei rizikos imtis, nereiškia, kad buvo pažeistas šis straipsnis, todėl tai nėra Sąjungos teisės pažeidimas, dėl kurio neskiriamas žemės ūkio išlaidų kompensavimas pagal Reglamento (EB) Nr. 1290/2005 31 straipsnį ir Reglamento (ES) Nr. 1306/2013 52 straipsnį,
                        
                     
                           —
                        
                        
                           Komisija negalėjo padaryti pagrįstos išvados, kad buvo pažeistas Reglamento (EB) Nr. 796/2004 27 straipsnis, nes Ispanijos Karalystės pateikti įrodymai per patikrinimo procedūrą pagrindė, kad buvo atlikta tinkama analizė ir kad buvo imtasi adekvačių priemonių rizika grindžiamam pasirikimui pagerinti, todėl tai nėra Sąjungos teisės pažeidimas, dėl kurio neskiriamas žemės ūkio išlaidų finansavimas pagal Reglamento (EB) Nr. 1290/2005 31 straipsnį ir Reglamento (ES) Nr. 1306/2013 52 straipsnį.
                        
                     
         
               2.
            
            
               Nustatytas 2 1 23  619,66 euro dydžio koregavimas („Gamtinės kliūtys“ ir „Agrarinės aplinkosaugos priemonės“) turi būti panaikintas dėl šių priežasčių:
               
                           —
                        
                        
                           šis koregavimas pažeidžia Reglamento (EB) Nr. 1975/2006 10 straipsnio 2 ir 4 dalis bei 14 straipsnio 2 dalį, nes Komisija teigia, kad Ispanijos Karalystė neįvykdė įsipareigojimų dėl kontrolės, nes, kiek tai susiję su priemonėmis dėl „gamtinių sunkumų“ ir su „agrarinėmis aplinkosaugos priemonėmis“, ji nesurašė gyvulių per vietoje atliktą su šiomis pagalbomis susijusią kontrolę. Šis pagrindas sudarytas iš dviejų dalių, o Ispanijos Karalystė teigia, kad:
                           
                                       a)
                                    
                                    
                                       pareiga surašyti gyvulius vietoje atliekant kontrolę dėl pagalbos 2007–2013 m. Kastilijos ir Leono kaimo plėtros programai prieštarauja gyvulių tankumo koeficiento kriterijaus tęstinumui ir vienodo požiūrio principui,
                                    
                                 
                                       b)
                                    
                                    
                                       Komisija klaidingai išaiškino Reglamento (EB) Nr. 1975/2006 10 straipsnio 2 ir 4 dalis kartus su 14 straipsnio 2 dalimi, nes ji teigia, kad Ispanijos kontrolės sistema nebuvo pritaikyta, kad būtų galima patikrinti, kaip laikomasi gyvulių tankumo kriterijaus.
                                    
                                 
                     
                           —
                        
                        
                           Šiuo sprendimu pažeidžiama Reglamento (EB) Nr. 1082/2003 2 straipsnio 2 dalis ir Reglamento (EB) Nr. 796/2004 26 straipsnio 2 dalies b punktas, nes Ispanijos Karalystė turi patikimas galvijų, avių ir ožkų bandų duomenų bazes, kurias ji be kita ko ir nustatyta tvarka atnaujina.
                        
                     
                           —
                        
                        
                           Šiuo sprendimu pažeidžiama Reglamento (EB) Nr. 1290/2005 31 straipsnio 2 dalis, nes sprendimas yra akivaizdžiai neproporcingas dėl to, kad jame nustatytas 5 % dydžio priemonių, dėl kurių atliekamas tyrimas, finansinis koregavimas. Finansinis koregavimas yra neproporcingas, nes net jei Ispanijos valdžios institucijoms priskiriamas pažeidimas iš tikrųjų padarytas, priimtu sprendimu siekiama daugiau, nei būtina ir reikia siekiant apsaugoti Sąjungos finansinius interesus.